Китова коска

Китова коска — роговидни плочи кај беззабите китови што висат од непцето на устата и служат за филтрирање на главната храна на овие цицачи — планктонот.

 Еволуција 
Најстарите скаменетости на китова коска се стари околу 15 милиони години бидејќи китовата коска не се скаменува добро, но научниците мислат дека се појавила многу порано. Скаменостите покажуваат промени во черепите на древните китови што укажуваат на тоа дека китовата коска се развила пред ова, како коскена структура во горната вилица и лабави коски во долната вилица. Се верува дека китовата коска се развила пред околу 30 милиони години, веројатно од тврда, гумена горна вилица слична на онаа што е пронајдена кај белоперковата морска свиња. Развојот на китовите плочи најверојатно започнал во раниот период олигоцен, кога Антарктикот се одвоил од Гондвана. Ова предизвикало промени во океанските струи, создавајќи средини што поддржуваат повеќе живот во океаните, што можеби им помогнало на беззабите китови да напредуваат.

 Примена од луѓе 
Претходно, пред ширењето на пластиката, китовите коски биле едни од највредните производи на китоловството. Приходите на Американците од крајбрежниот китолов крај бреговите на Алјаска само од 1868 г. до 1890 г. изнесуваат над 22 милиони златни рубљи. Една китова коска била добиена за 16.500.000 рубљи, што ја надминало целата сума потрошена од Американците за придобивањето на Алјаска, а во 1897 г. една фунта китова коска чинела 4 долари на пазарите во Сан Франциско.

Китовата коска се користи за разни занаети; влакната од китовите коски се користат за полнење на мебел и душеци, а од китовата коска се прават четки и слично. Од тенки ленти од китова коска се плетат седишта за столици, мрежи за кревети, се правеле каросерии, прозорски решетки за продавници и магацини. Китовите коски, исечени на тенки влакна, се користеле за правење сита и решета. Влакната од китовите коски се користеле и за изработка на перики и пердуви за шлемови на војници.

 Наводи 

 Надворешни врски 



__СОСОДРЖИНА__
__ИНДЕКС__
Категорија:Беззаби китови
Категорија:Животински производи